title: Εκτελεστικός κανονισμός (ΕΕ) 2016/433 της Επιτροπής, της 22ας Μαρτίου 2016, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8 (Κείμενο που παρουσιάζει ενδιαφέρον για τον ΕΟΧ)

text:
               23.3.2016

               EL

               Επίσημη Εφημερίδα της Ευρωπαϊκής Ένωσης

               L 76/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/433 ΤΗΣ ΕΠΙΤΡΟΠΉΣ
   της 22ας Μαρτίου 2016
   για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου (1), της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση, και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1, το άρθρο 24 παράγραφος 2 και το άρθρο 25 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 798/2008 της Επιτροπής (3) καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω της Ένωσης, συμπεριλαμβανομένης της αποθήκευσης κατά τη διαμετακόμιση, πουλερικών και προϊόντων πουλερικών («τα βασικά προϊόντα»). Προβλέπει ότι στην Ένωση επιτρέπεται να εισάγονται ή να διαμετακομίζονται βασικά προϊόντα μόνο από τις τρίτες χώρες, εδάφη, ζώνες ή διαμερίσματα που απαριθμούνται στις στήλες 1 και 3 του πίνακα στο μέρος 1 του παραρτήματος I.

               (2)

               Ο κανονισμός (ΕΚ) αριθ. 798/2008 καθορίζει επίσης τους όρους βάσει των οποίων αποφασίζεται αν μια τρίτη χώρα, ένα έδαφος, μια ζώνη ή ένα διαμέρισμα πρέπει ή δεν πρέπει να θεωρούνται απαλλαγμένα από την υψηλής παθογονικότητας γρίπη των πτηνών (HPAI).

               (3)

               Οι Ηνωμένες Πολιτείες απαριθμούνται στο μέρος 1 του παραρτήματος I του κανονισμού (ΕΚ) αριθ. 798/2008 ως τρίτη χώρα από ολόκληρο το έδαφος της οποίας επιτρέπονται οι εισαγωγές των βασικών προϊόντων στην Ένωση και η διαμετακόμισή τους μέσω αυτής.

               (4)

               Μεταξύ της Ένωσης και των Ηνωμένων Πολιτειών έχει συναφθεί συμφωνία (4) που προβλέπει την ταχεία αμοιβαία αναγνώριση των μέτρων περιφερειοποίησης σε περίπτωση εκδήλωσης εστιών μιας νόσου στην Ένωση ή στις Ηνωμένες Πολιτείες («η συμφωνία»).

               (5)

               Στις 15 Ιανουαρίου 2016 οι Ηνωμένες Πολιτείες επιβεβαίωσαν την παρουσία HPAI του υποτύπου H7N8 σε μια εκμετάλλευση στην πολιτεία της Ιντιάνα και, συνεπώς, δεν μπορούν πλέον να θεωρούνται απαλλαγμένες από την εν λόγω νόσο. Οι κτηνιατρικές αρχές των Ηνωμένων Πολιτειών ανέστειλαν αμέσως την έκδοση κτηνιατρικών πιστοποιητικών για τα φορτία βασικών προϊόντων που προορίζονταν για εξαγωγή στην Ένωση από την πολιτεία της Ιντιάνα. Εφάρμοσαν επίσης πολιτική εξολόθρευσης των πτηνών για τον έλεγχο της HPAI και τον περιορισμό της εξάπλωσής της.

               (6)

               Μετά την εκδήλωση εστίας, εκδόθηκε ο εκτελεστικός κανονισμός (ΕΕ) 2016/148 (5) για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα βασικά προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8, έτσι ώστε να περιορίσει την εισαγωγή στην Ένωση των εν λόγω προϊόντων από την πολιτεία της Ιντιάνα.

               (7)

               Οι Ηνωμένες Πολιτείες υπέβαλαν επικαιροποιημένες πληροφορίες σχετικά με την επιδημιολογική κατάσταση στο έδαφός τους και σχετικά με τα μέτρα που έλαβαν για να αποτρέψουν την περαιτέρω εξάπλωση της HPAI, μέτρα που έχουν πλέον αξιολογηθεί από την Επιτροπή. Με βάση την εν λόγω αξιολόγηση, καθώς και με βάση τις δεσμεύσεις που καθορίζονται στη συμφωνία και τις εγγυήσεις που παρασχέθηκαν από τις Ηνωμένες Πολιτείες, είναι σκόπιμο να τροποποιηθεί η απαγόρευση της εισόδου στην Ένωση ορισμένων προϊόντων, ούτως ώστε να καλύπτει μόνο τα μέρη εκείνα της πολιτείας της Ιντιάνα για τα οποία έχουν ληφθεί περιοριστικά μέτρα από τις κτηνιατρικές αρχές των Ηνωμένων Πολιτειών λόγω εστιών της νόσου που εκδηλώθηκαν προηγουμένως.

               (8)

               Επιπλέον, οι Ηνωμένες Πολιτείες ανέφεραν την ολοκλήρωση των μέτρων καθαρισμού και απολύμανσης μετά την εξολόθρευση των πουλερικών κατά τη διάρκεια του Ιανουαρίου 2016 στην εκμετάλλευση όπου εκδηλώθηκε η εστία της HRAI και σε άλλες εκμεταλλεύσεις, οι οποίες συνδέονται επιδημιολογικά με την εν λόγω εκμετάλλευση. Είναι σκόπιμο να προσδιοριστεί η ημερομηνία κατά την οποία τα εν λόγω τμήματα του εδάφους που έχουν υπαχθεί σε κτηνιατρικούς περιορισμούς σε σχέση με τις εν λόγω εστίες θα μπορούν και πάλι να θεωρούνται απαλλαγμένα από τη νόσο HPAI και οι εισαγωγές στην Ένωση ορισμένων βασικών προϊόντων πουλερικών που προέρχονται από τις εν λόγω περιοχές θα πρέπει να εγκριθούν εκ νέου.

               (9)

               Επομένως, το παράρτημα I του κανονισμού (ΕΚ) αριθ. 798/2008 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).

      (4)  Συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκε εξ ονόματος της Ευρωπαϊκής Κοινότητας με την απόφαση 1998/258/ΕΚ του Συμβουλίου (ΕΕ L 118 της 21.4.1998, σ. 1).

      (5)  Εκτελεστικός κανονισμός (ΕΕ) 2016/148 της Επιτροπής, της 4ης Φεβρουαρίου 2016, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών της Αμερικής στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών του υποτύπου H7N8 (ΕΕ L 30 της 5.2.2016, σ. 17).

      ΠΑΡΑΡΤΗΜΑ
      Στο μέρος 1 του παραρτήματος I του κανονισμού (ΕΚ) αριθ. 798/2008, μετά την καταχώριση για τις Ηνωμένες Πολιτείες της Αμερικής σχετικά με την πολιτεία της Ιντιάνα αντικαθίσταται το US-2.21.1 με το ακόλουθο κείμενο:

                     Κωδικός ISO και ονομασία της τρίτης χώρας ή του εδάφους

                     Κωδικός τρίτης χώρας, εδάφους, ζώνης ή διαμερίσματος

                     Περιγραφή τρίτης χώρας, εδάφους, ζώνης ή διαμερίσματος

                     Κτηνιατρικό πιστοποιητικό

                     Ειδικοί όροι

                     Ειδικοί όροι

                     Καθεστώς επιτήρησης της γρίπης των πτηνών

                     Καθεστώς εμβολιασμού κατά της γρίπης των πτηνών

                     Καθεστώς ελέγχου της σαλμονέλας (6)

                     Υπόδειγμα(-τα)

                     Συμπληρωματικές εγγυήσεις

                     Ημερομηνία λήξης (1)

                     Ημερομηνία έναρξης (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     «US — Ηνωμένες Πολιτείες της Αμερικής

                     US-2.21.1

                     Πολιτεία της Ιντιάνα:

                                 Dubois County

                                 Martin County

                     WGM

                     VIII

                     P2

                     15.1.2016

                     1.5.2016

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     A

                     S3, ST1»


title: Εκτελεστικός κανονισμός (ΕΕ) αριθ. 603/2014 της Επιτροπής, της 4ης Ιουνίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               5.6.2014

               EL

               Επίσημη Εφημερίδα της Ευρωπαϊκής Ένωσης

               L 166/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 603/2014 ΤΗΣ ΕΠΙΤΡΟΠΉΣ
   της 4ης Ιουνίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουνίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  46,1

                  MK

                  77,0

                  TR

                  76,3

                  ZZ

                  66,5

                  0707 00 05

                  MK

                  28,8

                  TR

                  106,0

                  ZZ

                  67,4

                  0709 93 10

                  TR

                  110,5

                  ZZ

                  110,5

                  0805 50 10

                  AR

                  120,1

                  ZA

                  116,4

                  ZZ

                  118,3

                  0808 10 80

                  AR

                  101,9

                  BR

                  87,5

                  CL

                  97,8

                  CN

                  97,8

                  NZ

                  144,5

                  US

                  161,9

                  UY

                  70,3

                  ZA

                  91,4

                  ZZ

                  106,6

                  0809 10 00

                  TR

                  190,9

                  ZZ

                  190,9

                  0809 29 00

                  TR

                  395,0

                  ZZ

                  395,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 796/2012 του Συμβουλίου, της 30ής Αυγούστου 2012 , για την επιβολή οριστικού δασμού αντιντάμπινγκ στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009

text:
               4.9.2012

               EL

               Επίσημη Εφημερίδα της Ευρωπαϊκής Ένωσης

               L 238/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 796/2012 ΤΟΥ ΣΥΜΒΟΥΛΊΟΥ
   της 30ής Αυγούστου 2012
   για την επιβολή οριστικού δασμού αντιντάμπινγκ στις εισαγωγές αψιδοειδών μηχανισμών με μοχλίσκο καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 9 παράγραφος 4, και το άρθρο 11 παράγραφοι 2, 5 και 6,
   Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Με τον κανονισμό (ΕΚ) αριθ. 1136/2006 (2), («αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 27,1 % και 47,4 % στις εισαγωγές αψιδοειδών μηχανισμών με μοχλίσκο («ΑΜΜ») καταγωγής Λαϊκής Δημοκρατίας της Κίνας («ΛΔΚ»).

         2.   Αίτηση επανεξέτασης ενόψει της λήξης της ισχύος των μέτρων

               (2)

               Μετά τη δημοσίευση ανακοίνωσης για την επικείμενη λήξη (3) των ισχυόντων οριστικών μέτρων αντιντάμπινγκ, η Επιτροπή, στις 26 Απριλίου 2011, έλαβε αίτηση επανεξέτασης ενόψει της λήξης της ισχύος των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού. Η αίτηση υποβλήθηκε από την Ένωση κατασκευαστών αψιδοειδών μηχανισμών με μοχλίσκο («LAMMA»), εξ ονόματος τριών παραγωγών της Ένωσης («ο αιτών») που αντιπροσωπεύουν σημαντικό ποσοστό, στην περίπτωση αυτή πάνω από το 50 %, της συνολικής παραγωγής αψιδοειδών μηχανισμών με μοχλίσκο της Ένωσης.

               (3)

               Η αίτηση παρείχε επαρκή στοιχεία που αποδείκνυαν ότι η λήξη της ισχύος των μέτρων που επιβλήθηκαν στις εισαγωγές ΑΜΜ καταγωγής ΛΔΚ είναι πιθανόν να οδηγήσει στη συνέχιση ή στην επανάληψη του ντάμπινγκ και της ζημίας για τον κλάδο παραγωγής της Ένωσης.

         3.   Έναρξη επανεξέτασης ενόψει της λήξης της ισχύος των μέτρων

               (4)

               Η Επιτροπή, αφού διαπίστωσε, έπειτα από διαβούλευση με τη συμβουλευτική επιτροπή, ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων, ανήγγειλε, στις 23 Ιουλίου 2011, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4) («ανακοίνωση για την κίνηση διαδικασίας»), την έναρξη επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του βασικού κανονισμού.

         4.   Έρευνα

   4.1.   Περίοδος έρευνας επανεξέτασης και υπό εξέταση περίοδος

               (5)

               Η έρευνα με αντικείμενο την πιθανότητα συνέχισης ή επανάληψης του ντάμπινγκ κάλυψε την περίοδο από την 1η Ιουλίου 2010 έως τις 30 Ιουνίου 2011 («περίοδος έρευνας επανεξέτασης» ή «ΠΕΕ»). Η εξέταση των τάσεων σχετικά με την εκτίμηση του ενδεχομένου συνέχισης ή επανάληψης της ζημίας κάλυψε την περίοδο από την 1η Ιανουαρίου 2008 έως το τέλος της περιόδου έρευνας επανεξέτασης («η υπό εξέταση περίοδος»).

         4.2.   Μέρη τα οποία αφορά η έρευνα

               (6)

               Η Επιτροπή ενημέρωσε επίσημα τον αιτούντα, άλλους γνωστούς παραγωγούς της Ένωσης, τους παραγωγούς-εξαγωγείς της οικείας χώρας, τους μη συνδεδεμένους εισαγωγείς, τους χρήστες στην Ένωση που είναι γνωστό ότι ενδιαφέρονται, καθώς και τους αντιπροσώπους της οικείας χώρας για την έναρξη της επανεξέτασης ενόψει της λήξης της ισχύος των μέτρων.

               (7)

               Τα ενδιαφερόμενα μέρη είχαν τη δυνατότητα να υποβάλουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στην ανακοίνωση για την έναρξη της διαδικασίας. Σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης, δόθηκε η δυνατότητα ακρόασης.

               (8)

               Ενόψει του εμφανώς υψηλού αριθμού παραγωγών-εξαγωγέων στη ΛΔΚ, μη συνδεδεμένων εισαγωγέων και παραγωγών της Ένωσης, στην ανακοίνωση για την έναρξη της διαδικασίας εξετάστηκε η πιθανότητα διενέργειας δειγματοληψίας, σύμφωνα με το άρθρο 17 του βασικού κανονισμού.

               (9)

               Όσον αφορά τους παραγωγούς-εξαγωγείς από τη ΛΔΚ και τους μη συνδεδεμένους εισαγωγείς, για να είναι η Επιτροπή σε θέση να αποφασίσει κατά πόσον είναι αναγκαία η δειγματοληψία και, εάν ναι, να επιλέξει ένα αντιπροσωπευτικό δείγμα, ζητήθηκε από τα εν λόγω μέρη να αναγγελθούν εντός 15 ημερών από την έναρξη της διαδικασίας και να υποβάλουν στην Επιτροπή τις πληροφορίες που ζητούνται στην ανακοίνωση για την κίνηση διαδικασίας. Δεδομένου ότι κανείς παραγωγός-εξαγωγέας από τη ΛΔΚ δεν αναγγέλθηκε και δεν υπέβαλε τις πληροφορίες που ζήτησε η Επιτροπή στην ανακοίνωση έναρξης της διαδικασίας, όπως και ότι μόνο ένας μη συνδεδεμένος εισαγωγέας αναγγέλθηκε, αλλά δεν υπέβαλε στην Επιτροπή τις απαιτούμενες στην ανακοίνωση της έναρξης της διαδικασίας πληροφορίες, και στις δύο περιπτώσεις η δειγματοληψία δεν κρίθηκε αναγκαία.

               (10)

               Στην ανακοίνωση για την έναρξη της διαδικασίας, η Επιτροπή ανακοίνωσε ότι είχε επιλέξει προσωρινά ένα δείγμα παραγωγών της Ένωσης. Το δείγμα αυτό αποτελείτο από δύο εταιρείες, εκ των έξι παραγωγών της Ένωσης που ήταν γνωστοί πριν από την έναρξη της έρευνας, που επιλέχθηκαν με βάση τις πωλήσεις τους και τον όγκο παραγωγής του υπό εξέταση προϊόντος το 2010, καθώς επίσης και με βάση τη γεωγραφική τους θέση στην Ένωση. Το δείγμα αντιπροσώπευε πάνω από το 50 % της συνολικής εκτιμώμενης παραγωγής της Ένωσης και των πωλήσεων κατά τη διάρκεια της ΠΕΕ. Τα ενδιαφερόμενα μέρη κλήθηκαν να συμβουλευτούν τον φάκελο και να διατυπώσουν παρατηρήσεις σχετικά με την καταλληλότητα της επιλογής αυτής εντός 15 ημερών από την ημερομηνία δημοσίευσης της ανακοίνωσης για την έναρξη της διαδικασίας. Κανένα από τα ενδιαφερόμενα μέρη δεν υπέβαλε ένσταση για το προτεινόμενο δείγμα.

               (11)

               Η Επιτροπή απέστειλε ερωτηματολόγια στους δύο παραγωγούς της Ένωσης που συμμετείχαν στο δείγμα, στον εισαγωγέα που αναγγέλθηκε και σε όλους τους χρήστες που είναι γνωστό ότι ενδιαφέρονται.

               (12)

               Απαντήσεις στα ερωτηματολόγια υποβλήθηκαν από τους δύο παραγωγούς της Ένωσης που συμμετείχαν στο δείγμα και από δύο χρήστες. Ο μη συνδεδεμένος εισαγωγέας που αναφέρεται στην αιτιολογική σκέψη 9, ο οποίος είχε αναγγελθεί, δεν απάντησε στις ερωτήσεις της δειγματοληψίας, ούτε υπέβαλε απάντηση στο ερωτηματολόγιο.

               (13)

               Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανής συνέχισης ή επανάληψης του ντάμπινγκ και της επακόλουθης ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών.

                           α)

                           Παραγωγοί της Ένωσης

                                       —

                                       Industria Meccanica Lombarda Srl., Offanengo, Ιταλία,

                                       —

                                       NIKO — Metallurgical company, d.d. Zelezniki, Σλοβενία.

                           β)

                           Χρήστης

                                       —

                                       HIT OFFICE s.r.o. Teplice, Τσεχική Δημοκρατία.

         B.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

               (14)

               Το υπό εξέταση προϊόν στην παρούσα επανεξέταση είναι ίδιο με αυτό του αρχικού κανονισμού, δηλαδή αψιδοειδείς μηχανισμοί με μοχλίσκο για την ταξινόμηση σελίδων και εγγράφων σε ταξιθέτες (κλασέρ) ή φακέλους που υπάγονται στον κωδικό ΣΟ ex 8305 10 00 (κωδικός Taric 8305100050) («το υπό εξέταση προϊόν»), καταγωγής Λαϊκής Δημοκρατίας της Κίνας. Αυτοί οι αψιδοειδείς μηχανισμοί με μοχλίσκο αποτελούνται από αψιδοειδή ενισχυμένα μεταλλικά στοιχεία (συνήθως δύο) σε σταθερή βάση με τουλάχιστον έναν μοχλό ανοίγματος που καθιστά δυνατή την εισαγωγή και την ταξινόμηση σελίδων και άλλων εγγράφων. Οι μηχανισμοί με δακτυλίους για το δέσιμο φύλλων που ταξινομούνται στον ίδιο κωδικό ΣΟ δεν περιλαμβάνονται στο πεδίο του υπό εξέταση προϊόντος για τους σκοπούς της παρούσας έρευνας.

               (15)

               Η παρούσα έρευνα επανεξέτασης επιβεβαίωσε, όπως και ο αρχικός κανονισμός, ότι το υπό εξέταση προϊόν και αυτό που παράγεται από τους παραγωγούς της Ένωσης έχουν τα ίδια τεχνικά και φυσικά χαρακτηριστικά και τις ίδιες χρήσεις, Ως εκ τούτου, θεωρήθηκαν ομοειδή προϊόντα σύμφωνα με το άρθρο 1 παράγραφος 4 του βασικού κανονισμού.

         Γ.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΟΥ ΝΤΑΜΠΙΝΓΚ

               (16)

               Σύμφωνα με το άρθρο 11 παράγραφος 2 του βασικού κανονισμού, εξετάστηκε αν η λήξη της ισχύος των μέτρων θα οδηγούσε ενδεχομένως στη συνέχιση ή στην επανάληψη του ντάμπινγκ.

         1.   Προκαταρκτικές παρατηρήσεις

               (17)

               Όπως αναφέρθηκε στην αιτιολογική σκέψη 9, κανείς από τους γνωστούς κινέζους παραγωγούς-εξαγωγείς στους οποίους απευθύνθηκε η Επιτροπή κατά την έναρξη της διαδικασίας δεν συνεργάστηκε στην έρευνα. Οι κινεζικές αρχές ενημερώθηκαν για το γεγονός αυτό καθώς και για την ενδεχόμενη εφαρμογή του άρθρου 18 παράγραφος 1 του βασικού κανονισμού, ενώ τους δόθηκε η δυνατότητα να υποβάλουν παρατηρήσεις. Ως προς αυτό, δεν υποβλήθηκαν παρατηρήσεις.

               (18)

               Επομένως, και σύμφωνα με το άρθρο 18 παράγραφος 1 του βασικού κανονισμού, τα πορίσματα σχετικά με το ενδεχόμενο συνέχισης ή επανάληψης του ντάμπινγκ που αναφέρονται παρακάτω έπρεπε να βασιστούν στα διαθέσιμα πραγματικά στοιχεία, ιδίως σε δημόσια διαθέσιμες πληροφορίες, όπως οι επίσημοι δικτυακοί τόποι εταιρειών και μηχανές αναζήτησης του προϊόντος στο διαδίκτυο, στις πληροφορίες από την αίτηση επανεξέτασης και πληροφορίες που υπέβαλαν τα συνεργαζόμενα μέρη κατά τη διάρκεια της έρευνας επανεξέτασης (δηλαδή οι αιτούντες και οι παραγωγοί της Ένωσης που συμμετείχαν στο δείγμα).

         2.   Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ

               (19)

               Με σκοπό τον καθορισμό της κανονικής αξίας, στην ανακοίνωση έναρξης της διαδικασίας αναφερόταν η χρήση ανάλογης χώρας.

               (20)

               Όσον αφορά την τιμή εξαγωγής, λόγω της έλλειψης συνεργασίας και από τους δύο παραγωγούς-εξαγωγείς της ΛΔΚ και τους μη συνδεδεμένους εισαγωγείς στην αγορά της Ένωσης, η Επιτροπή δεν μπόρεσε να προσδιορίσει τις ποσότητες ή τις τιμές των εξαγωγικών πωλήσεων στη βάση των συναλλαγών. Για το λόγο αυτό, η Επιτροπή εξέτασε εναλλακτικά μέσα για τον προσδιορισμό της τιμής εξαγωγών.

               (21)

               Πρώτον, εξετάστηκε αν τα στοιχεία της Eurostat, σε διασταύρωση με άλλα διαθέσιμα στοιχεία, θα μπορούσαν να χρησιμοποιηθούν ως εναλλακτικό μέσο για τον προσδιορισμό των τιμών εξαγωγής. Τα στοιχεία αυτά κρίθηκαν ακατάλληλα στο βαθμό που μια από τις πηγές κάλυπτε επίσης άλλες εισαγωγές, εκτός του υπό εξέταση προϊόντος, και οι άλλες πηγές δεν προσφέρονταν για τη σύγκριση των τιμών εξαγωγής με αυτές του κλάδου παραγωγής της Ένωσης, στη βάση προϊόντος προς προϊόν.

               (22)

               Δεύτερον, η Επιτροπή εξέτασε επίσης τη χρησιμοποίηση των τιμών εξαγωγής που περιέχονταν στην αίτηση επανεξέτασης. Υπενθυμίζεται ότι αυτή η μεθοδολογία χρησιμοποιήθηκε στην αρχική έρευνα και ότι επιτρέπει τη σύγκριση στη βάση προϊόντος προς προϊόν. Ωστόσο, τα τιμολόγια που περιέχονταν στην αίτηση επανεξέτασης αφορούσαν τιμές εξαγωγής προς άλλες τρίτες χώρες.

               (23)

               Αντίστοιχα, δεν μπορούσε να υπολογιστεί το ντάμπινγκ με βάση τις τιμές εξαγωγής προς την Ένωση και δεν ήταν δυνατόν να επιβεβαιωθεί το ντάμπινγκ. Επομένως, η έρευνα επικεντρώθηκε στο ενδεχόμενο επανάληψης της πρακτικής ντάμπινγκ.

         3.   Πιθανότητα επανάληψης του ντάμπινγκ

               (24)

               Όσον αφορά τη διερεύνηση του ενδεχομένου επανάληψης του ντάμπινγκ, αναλύθηκαν τα ακόλουθα στοιχεία: σχέση μεταξύ της κανονικής αξίας και των τιμών εξαγωγής σε τρίτες χώρες, παραγωγική και πλεονάζουσα ικανότητα στη ΛΔΚ· και ελκυστικότητα της αγοράς της Ένωσης σε σχέση με εισαγωγές από τη ΛΔΚ.

         3.1.   Σχέση μεταξύ της κανονικής αξίας και των τιμών εξαγωγής σε τρίτες χώρες

               (25)

               Λόγω της έλλειψης συνεργασίας από παραγωγούς-εξαγωγείς στη ΛΔΚ, η κανονική τιμή συγκρίθηκε με τις τιμές εξαγωγής από τη ΛΔΚ, σύμφωνα με το άρθρο 2 παράγραφος 7 του βασικού κανονισμού.

         3.1.1.   Βάση για τον προσδιορισμό της κανονικής αξίας

               (26)

               Δεδομένου ότι η ΛΔΚ αποτελεί οικονομία σε μετάβαση, σύμφωνα με το άρθρο 2 παράγραφος 7 στοιχείο α) του βασικού κανονισμού η κανονική αξία καθορίζεται με βάση την τιμή ή την κατασκευασμένη αξία σε μια τρίτη χώρα με κατάλληλη οικονομία αγοράς («ανάλογη χώρα») ή με βάση την τιμή που η ανάλογη χώρα εφαρμόζει έναντι άλλων χωρών, συμπεριλαμβανομένης της Ένωσης, ή, όταν τίποτε από τα παραπάνω δεν είναι εφικτό, με βάση οποιοδήποτε άλλο εύλογο δεδομένο, όπως είναι η πράγματι πληρωθείσα ή πληρωτέα τιμή του ομοειδούς προϊόντος στην Ένωση, αναπροσαρμοσμένη καταλλήλως, εφόσον χρειάζεται, για να συμπεριλαμβάνει εύλογο περιθώριο κέρδους.

               (27)

               Η αίτηση επανεξέτασης από τον κλάδο παραγωγής της Ένωσης αναφέρει μια σειρά παραγωγών σε χώρες με οικονομία της αγοράς εκτός της Ένωσης (συγκεκριμένα την Ινδία, το Ιράν και την Ταϊλάνδη). Μετά την έναρξη της διαδικασίας, η Επιτροπή ήλθε σε επαφή με τους εν λόγω παραγωγούς, καθώς και με άλλους δυνητικούς παραγωγούς σε αυτές τις χώρες που μπόρεσαν να εντοπιστούν από δημόσια διαθέσιμες πηγές.

               (28)

               Η ανακοίνωση για την έναρξη της διαδικασίας όριζε ότι εάν δεν αναμένεται η συνεργασία παραγωγών από χώρες με οικονομία της αγοράς, εκτός της Ένωσης, η Επιτροπή προβλέπει τη χρήση των καταβληθεισών ή πληρωτέων τιμών στην Ένωση, ως βάση για τον καθορισμό της κανονικής αξίας. Όντως, στον αρχικό κανονισμό, ως βάση για τον καθορισμό της κανονικής αξίας χρησιμοποιήθηκαν οι κανονικά καταβληθείσες ή πληρωτέες τιμές.

               (29)

               Κανένα ενδιαφερόμενο μέρος δεν υπέβαλε παρατηρήσεις σχετικά με την καταλληλότητα της προαναφερθείσας βάσης για τον καθορισμό της κανονικής αξίας.

               (30)

               Κανείς παραγωγός σε χώρες εκτός της Ένωσης με οικονομία της αγοράς, με τους οποίους ήλθε σε επαφή η Επιτροπή, δεν αποφάσισε να συνεργαστεί στην παρούσα επανεξέταση.

               (31)

               Στο πλαίσιο αυτό, η Επιτροπή δεν είχε άλλη επιλογή από το να χρησιμοποιήσει τις καταβληθείσες ή πληρωτέες τιμές στην Ένωση ως βάση για τον καθορισμό της κανονικής αξίας.

         3.1.2.   Κανονική αξία

               (32)

               Σύμφωνα με το άρθρο 2 παράγραφος 7 στοιχείο α) του βασικού κανονισμού, και όπως εξηγείται στις αιτιολογικές σκέψεις 26 έως 31 παραπάνω, η κανονική αξία καθορίστηκε με τη χρήση της καταβληθείσας ή της πληρωτέας τιμής του ομοειδούς προϊόντος στην Ένωση, η οποία διαπιστώθηκε στο πλαίσιο των συνηθισμένων εμπορικών πράξεων.

               (33)

               Κατά συνέπεια, η κανονική αξία καθορίστηκε ως η μέση σταθμισμένη τιμή των εγχώριων πωλήσεων σε μη συνδεδεμένους πελάτες από το δείγμα παραγωγών της Ένωσης.

               (34)

               Καταρχάς, εξακριβώθηκε κατά πόσον οι εγχώριες πωλήσεις του ομοειδούς προϊόντος προς ανεξάρτητους πελάτες του δείγματος των παραγωγών της Ένωσης ήταν αντιπροσωπευτικές, σύμφωνα με το άρθρο 2 παράγραφος 2 του βασικού κανονισμού, δηλαδή εάν ο συνολικός όγκος αυτών των πωλήσεων αντιπροσώπευε τουλάχιστον το 5 % του συνολικού όγκου πωλήσεων του υπό εξέταση προϊόντος που εξάγεται στην Ένωση. Λόγω της έλλειψης συνεργασίας από παραγωγούς-εξαγωγείς της ΛΔΚ, τα στοιχεία σχετικά με το συνολικό όγκο πωλήσεων που εξάγονται στην Ένωση έπρεπε να εξαχθούν από τα διαθέσιμα δεδομένα. Όπως αναφέρεται στην αιτιολογική σκέψη 21 παραπάνω, τα στοιχεία της Eurostat και άλλες στατιστικές κρίθηκαν ακατάλληλα για την εξακρίβωση της συνέχισης του ντάμπινγκ, ωστόσο μπορούν να χρησιμοποιηθούν για να διαπιστωθεί ο όγκος των εισαγωγών (που χρειάζεται για το συνολικό όγκο των εξαγωγών της ΛΔΚ) στην Ένωση. Βάσει αυτών, οι εγχώριες πωλήσεις του δείγματος παραγωγών της Ένωσης κρίθηκαν συνολικά επαρκώς αντιπροσωπευτικές κατά τη διάρκεια της ΠΕΕ. Λόγω της έλλειψης συνεργασίας των εξαγωγέων από τη ΛΔΚ δεν ήταν δυνατόν να γίνει αντιπροσωπευτική ανάλυση στη βάση προϊόντος προς προϊόν.

               (35)

               Στη συνέχεια, η Επιτροπή εξέτασε αν οι εγχώριες πωλήσεις κάθε παραγωγού της Ένωσης που συμμετείχε στο δείγμα μπορούσε να θεωρηθεί ότι έγιναν κατά τις συνήθεις εμπορικές πρακτικές, δηλαδή αν για κάθε παραγωγό της Ένωσης που συμμετείχε στο δείγμα οι μέσες τιμές πώλησης ήταν ίσες ή υψηλότερες από το μέσο κόστος παραγωγής και, επομένως, επικερδείς.

               (36)

               Κατ’ αυτόν τον τρόπο διαπιστώθηκε ότι οι πωλήσεις των παραγωγών της Ένωσης ήταν, κατά μέσο όρο, επικερδείς και, συνεπώς, η κανονική αξία καθορίστηκε με βάση τις σταθμισμένες μέσες τιμές πώλησης του δείγματος παραγωγών της Ένωσης.

         3.1.3.   Τιμή εξαγωγής

               (37)

               Λόγω έλλειψης συνεργασίας των παραγωγών-εξαγωγέων, ως πλέον κατάλληλη βάση κρίθηκαν τα στοιχεία σχετικά με τις τιμές εξαγωγής από τη ΛΔΚ προς τρίτες χώρες, οι οποίες περιέχονταν στην αίτηση επανεξέτασης.

         3.1.4.   Σύγκριση

               (38)

               Η σύγκριση μεταξύ της σταθμισμένης μέσης κανονικής αξίας και της σταθμισμένης μέσης τιμής εξαγωγής πραγματοποιήθηκε βάσει της τιμής εκ του εργοστασίου. Αυτή η σύγκριση έδειξε ότι η τιμή εξαγωγής προς τρίτες χώρες στην αίτηση επανεξέτασης ήταν σημαντικά χαμηλότερη από την κανονική αξία (άνω του 30 %). Αυτό σημαίνει ότι οι τιμές για την Ένωση κατά πάσα πιθανότητα θα αποτελούν προϊόν ντάμπινγκ, εάν καταργηθούν τα μέτρα.

         3.2.   Παραγωγική ικανότητα των παραγωγών-εξαγωγέων

               (39)

               Επειδή δεν αναμενόταν συνεργασία των παραγωγών-εξαγωγέων, τα ακόλουθα συμπεράσματα βασίζονται κυρίως στα στοιχεία που περιείχε η αίτηση επανεξέτασης, διασταυρωμένα, όπου ήταν δυνατόν, με δημόσια διαθέσιμα στοιχεία.

               (40)

               Βάσει αυτών, η παραγωγική ικανότητα της ΛΔΚ σε LAM εκτιμάται ότι κυμαίνεται στα 600 εκατ. με 700 εκατ. τεμάχια, εκτίμηση που βασίζεται σε στοιχεία που υπέβαλε ο κλάδος παραγωγής της Ένωσης.

               (41)

               Επίσης, τα στοιχεία που προέκυψαν από την έρευνα δείχνουν ότι η παραγωγική ικανότητα της ΛΔΚ σε LAM μπορεί εύκολα να αυξηθεί, μεταξύ άλλων μέσω της απασχόλησης πρόσθετου εργατικού δυναμικού και με περιορισμένη επένδυση σε εξοπλισμό, σε περίπτωση αυξημένης ζήτησης.

               (42)

               Κανένα ενδιαφερόμενο μέρος δεν υπέβαλε παρατηρήσεις και/ή στοιχεία σχετικά με την παραγωγική ικανότητα της ΛΔΚ.

               (43)

               Με βάση αυτά, η παραγωγική ικανότητα της ΛΔΚ είναι περίπου 170 % έως 350 % υψηλότερη από την κατανάλωση της Ένωσης και σημαντικά μεγαλύτερη από την παραγωγή της Ένωσης.

         3.3.   Παραγωγική και πλεονασματική ικανότητα των παραγωγών-εξαγωγέων της ΛΔΚ

               (44)

               Επειδή δεν αναμενόταν συνεργασία των παραγωγών-εξαγωγέων, οι πληροφορίες σχετικά με την πραγματική και την πλεονασματική ικανότητα βασίζονται κυρίως στις πληροφορίες που περιείχε η αίτηση επανεξέτασης, διασταυρωμένες, όπου ήταν δυνατόν, με δημόσιες διαθέσιμες πληροφορίες.

               (45)

               Στην αίτηση επανεξέτασης, η παραγωγή LAM εκτιμάται σε 200-400 εκατ. τεμάχια και η πλεονασματική ικανότητα σε 200-500 εκατ. τεμάχια. Αυτή η πλεονασματική ικανότητα ισοδυναμεί, χοντρικά, με την κατανάλωση της Ένωσης.

               (46)

               Οι εκτιμήσεις που υποβλήθηκαν διαπιστώθηκε ότι ήταν λογικές, αφού διασταυρώθηκαν με τις δημόσια διαθέσιμες πηγές, όπου ήταν δυνατόν.

               (47)

               Όσον αφορά την πλεονασματική ικανότητα, όπως αναφέρεται στην αιτιολογική σκέψη 41, τα στοιχεία που προέκυψαν από την έρευνα δείχνουν ότι η παραγωγική ικανότητα της ΛΔΚ σε LAM μπορεί εύκολα να αυξηθεί, μεταξύ άλλων μέσω της απασχόλησης πρόσθετου εργατικού δυναμικού και με περιορισμένη επένδυση σε εξοπλισμό, σε περίπτωση αυξημένης ζήτησης.

               (48)

               Με βάση αυτά, μπορεί εύλογα να εξαχθεί το συμπέρασμα ότι η ΛΔΚ διαθέτει σημαντική πλεονασματική ικανότητα. Όπως εξηγείται στις αιτιολογικές σκέψεις 49 έως 55 κατωτέρω, είναι πολύ πιθανόν αυτή η πλεονασματική ικανότητα να διοχετευτεί στην αγορά της Ένωσης σε περίπτωση κατάργησης των μέτρων.

         3.4.   Ελκυστικότητα της αγοράς της Ένωσης

               (49)

               Οι πληροφορίες που συλλέχθηκαν κατά τη διάρκεια της παρούσας επανεξέτασης δείχνουν ότι η αγορά της Ένωσης θα ήταν ελκυστική για εισαγωγές LAM από τη ΛΔΚ σε περίπτωση κατάργησης των μέτρων. Υπενθυμίζεται ότι πριν από την επιβολή των υφιστάμενων μέτρων, η κατανάλωση στην Ένωση ήταν σημαντική και πλησίασε τα 400 εκατ. τεμάχια. Ταυτόχρονα, οι εισαγωγές από τη ΛΔΚ ξεπέρασαν τα 200 εκατ. τεμάχια, που αντιστοιχούσαν σε πάνω από 50 % της συνολικής κατανάλωσης της Ένωσης.

               (50)

               Η έρευνα έδειξε ότι η ζήτηση στην Ένωση σε LAM παρέμεινε σημαντική. Η κατανάλωση στην Ένωση μειώθηκε ελαφρά κατά την εξεταζόμενη περίοδο, όπως αναφέρεται στις αιτιολογικές σκέψεις 63 έως 64 και 98, και η αγορά της Ένωσης παραμένει η μεγαλύτερη παγκόσμια αγορά LAM, αντιπροσωπεύοντας πάνω από το 50 % της παγκόσμιας αγοράς.

               (51)

               Επιπλέον, υπάρχουν λίγες μόνο άλλες αγορές LAM, οι οποίες δεν είναι πιθανό να απορροφήσουν την πλεονασματική ικανότητα της ΛΔΚ.

               (52)

               Επίσης, όπως αναφέρεται στην αιτιολογική σκέψη 38, η σύγκριση ανάμεσα στις τιμές εξαγωγής των εισαγωγών από τη ΛΔΚ σε τρίτες χώρες και τις τιμές στην αγορά της Ένωσης δείχνει ότι η αγορά της Ένωσης θα ήταν ελκυστική για τις εν λόγω εισαγωγές σε τόσο χαμηλές τιμές, εάν καταργηθούν τα μέτρα. Αυτό οφείλεται και στο γεγονός ότι οι επικρατούσες τιμές είναι γενικά υψηλότερες στην αγορά της Ένωσης σε σχέση με άλλες αγορές εξαγωγής.

               (53)

               Με βάση αυτά, εάν καταργηθούν τα μέτρα, είναι πιθανό οι εξαγωγές από τη ΛΔΚ να διοχετευτούν στην αγορά της Ένωσης.

               (54)

               Τα δημόσια διαθέσιμα στοιχεία σχετικά με τους παραγωγούς στη ΛΔΚ δείχνουν ότι αυτές οι εταιρείες συχνά προορίζουν, κυρίως ή αποκλειστικά, τις πωλήσεις τους για εξαγωγή.

               (55)

               Τέλος, πρέπει να σημειωθεί ότι, μετά την επιβολή των οριστικών μέτρων, παρατηρήθηκε λανθασμένη ταξινόμηση εισαγωγών LAM, σύμφωνα με την οποία μεγάλες ποσότητες μεμονωμένων LAM και καλυμμάτων δηλώνονταν ως πλήρεις φάκελοι με αψιδωτό μηχανισμό με μοχλίσκο. Αυτό είχε ως αποτέλεσμα τη μη καταβολή δασμών για τις εν λόγω εισαγωγές. Αυτή η λανθασμένη ταξινόμηση οδήγησε την επιτροπή τελωνειακού κώδικα (τον Νοέμβριο του 2010) να διασαφηνίσει, σε δήλωσή της, ότι LAM που εισάγονται υπό αυτές τις συνθήκες πρέπει να δηλώνονται χωριστά. Είναι πολύ νωρίς για να εξακριβωθεί αν αυτή η δήλωση είχε το απαιτούμενο αποτέλεσμα και η Επιτροπή θα παρακολουθεί από κοντά την κατάσταση. Ωστόσο, η ακολουθούμενη πρακτική αποτελεί ακόμη μία απόδειξη ότι, παρά τα μέτρα, η αγορά της Ένωσης εξακολουθεί να είναι ελκυστική για τους παραγωγούς-εξαγωγείς της ΛΔΚ.

         3.5.   Συμπέρασμα για το ενδεχόμενο επανάληψης της πρακτικής ντάμπινγκ

               (56)

               Όπως αναφέρεται στην αιτιολογική σκέψη 38, η σύγκριση ανάμεσα στις τιμές εξαγωγής

               (57)

               Επιπλέον, λαμβάνοντας υπόψη τη σημαντική διαθέσιμη παραγωγική ικανότητα στη ΛΔΚ, την ικανότητα των κινέζων παραγωγών να αυξήσουν γρήγορα τους όγκους παραγωγής τους και να τους διαθέσουν για εξαγωγή, το ενδεχόμενο της χαμηλής τιμής αυτών των εξαγωγών και την ελκυστικότητα της αγοράς της Ένωσης για τις εν λόγω εξαγωγές, είναι εύλογο να εξαχθεί το συμπέρασμα ότι η κατάργηση των μέτρων θα είχε ως αποτέλεσμα την αύξηση των εξαγωγών LAM από τη ΛΔΚ στην Ένωση με πρακτικές ντάμπινγκ.

         Δ.   ΟΡΙΣΜΟΣ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ

               (58)

               Κατά τη διάρκεια της ΠΕΕ η κατασκευή LAM στην Ένωση γινόταν από έξι γνωστούς παραγωγούς, εκ των οποίων οι τρεις ήταν οι αιτούντες στην παρούσα υπόθεση. Κατά τη διάρκεια της έρευνας δεν εμφανίστηκαν άλλες εταιρείες ως παραγωγοί της Ένωσης. Ως εκ τούτου, αυτοί οι έξι παραγωγοί θεωρείται ότι αντιπροσωπεύουν τον κλάδο παραγωγής της Ένωσης, κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού («κλάδος παραγωγής της Ένωσης»).

         Ε.   ΚΑΤΑΣΤΑΣΗ ΤΗΣ ΑΓΟΡΑΣ ΤΗΣ ΕΝΩΣΗΣ

   1.   Προκαταρκτική παρατήρηση

               (59)

               Για τους σκοπούς της ανάλυσης της ζημίας συλλέχθηκαν στοιχεία από στατιστικές της Eurostat και άλλες στατιστικές πηγές που ήταν διαθέσιμες στην Επιτροπής, από την αίτηση επανεξέτασης, από τις απαντήσεις στο ερωτηματολόγιο και από τις πληροφορίες που συλλέχθηκαν κατά τις επιτόπιες επισκέψεις.

               (60)

               Οι μακροοικονομικοί δείκτες, δηλαδή η παραγωγή, η παραγωγική ικανότητα, η αξιοποίηση της παραγωγικής ικανότητας, οι πωλήσεις στην Ένωση και σε τρίτες αγορές, το μερίδιο της αγοράς, η ανάπτυξη, η απασχόληση και η παραγωγικότητα, το μέγεθος του πραγματικού περιθωρίου ντάμπινγκ και η ανάκαμψη από το προηγούμενο ντάμπινγκ, βασίστηκαν στα στοιχεία που υποβλήθηκαν από τον κλάδο παραγωγής της Ένωσης. Στο πλαίσιο αυτό, οι απαντήσεις στο ερωτηματολόγιο που υποβλήθηκαν από τους δύο παραγωγούς της Ένωσης που συμμετείχαν στο δείγμα συμπληρώθηκαν με πληροφορίες που υπέβαλαν όλοι οι άλλοι παραγωγοί της Ένωσης.

               (61)

               Οι μικροοικονομικοί δείκτες, δηλαδή τα αποθέματα, οι μισθοί, οι τιμές πώλησης, η αποδοτικότητα, οι επενδύσεις, η απόδοση των επενδύσεων, η ρευστότητα και η ικανότητα εξεύρεσης κεφαλαίων, βασίζονται στα στοιχεία που υπέβαλαν οι δύο παραγωγοί της Ένωσης που συμμετείχαν στο δείγμα. Επειδή οι εταιρείες που συμμετείχαν στο δείγμα αντιπροσωπεύουν πάνω από το 50 % της συνολικής εκτιμώμενης παραγωγής και των πωλήσεων της Ένωσης, οι παραγωγοί της Ένωσης που συμμετείχαν στο δείγμα κρίθηκαν αντιπροσωπευτικοί του κλάδου παραγωγής της Ένωσης για την παρούσα έρευνα. Τα στοιχεία που αφορούν τις δύο εταιρείες που συμμετείχαν στο δείγμα είναι διαθέσιμα μόνο σε μορφή δεικτών, ώστε να τηρηθεί το απόρρητο σύμφωνα με το άρθρο 19 του βασικού κανονισμού.

               (62)

               Λόγω της έλλειψης συνεργασίας από τους παραγωγούς-εξαγωγείς της ΛΔΚ και τους μη συνδεδεμένους εισαγωγείς, η εξέλιξη της τιμής εισαγωγής και της υποτιμολόγησης βασίζεται σε εναλλακτικές πηγές, όπως η αίτηση επανεξέτασης, οι στατιστικές της Eurostat και άλλες εμπιστευτικές στατιστικές που είχε στη διάθεσή της η Επιτροπή, καθώς και σε πληροφορίες που συλλέχθηκαν κατά τη διάρκεια των επισκέψεων επαλήθευσης. Τα στοιχεία για τις εισαγωγές βασίστηκαν στην αίτηση επανεξέτασης, όπου χρησιμοποιούνται στοιχεία της Eurostat. Δεδομένου ότι τα στοιχεία αυτά κάλυπταν και άλλες εισαγωγές, εκτός του υπό εξέταση προϊόντος, διασταυρώθηκαν και προσαρμόστηκαν δεόντως έναντι άλλων εμπιστευτικών στατιστικών πηγών που είχε στη διάθεσή της η Επιτροπή. Επομένως, ορισμένα από τα στοιχεία που ακολουθούν εισήχθησαν υπό μορφή δεικτών ή εντός παρενθέσεων για την προστασία εμπιστευτικών στατιστικών.

         2.   Κατανάλωση στην αγορά της Ένωσης

               (63)

               Η κατανάλωση στην Ένωση προσδιορίστηκε βάσει του όγκου των πωλήσεων του κλάδου παραγωγής της Ένωσης στην αγορά της Ένωσης και των εισαγωγών. Διαπιστώθηκε ότι η κατανάλωση κατά τη διάρκεια της ΠΕΕ κυμάνθηκε στα 200 με 350 εκατ. τεμάχια.

               (64)

               Η κατανάλωση LAM στην Ένωση μειώθηκε κατά 12 % κατά την εξεταζόμενη περίοδο. Αυτό μπορεί εν μέρει να αποδοθεί στην οικονομική κρίση, αλλά και στην αλλαγή συνηθειών στην κατανάλωση (π.χ. προώθηση πολιτικών «πράσινου γραφείου» και ηλεκτρονική αρχειοθέτηση, γενική μείωση των διοικητικών εργασιών).

                  Πίνακας 1

                  Κατανάλωση

                           2008

                           2009

                           2010

                           ΠΕΕ

                           Όγκος

                              Δείκτης (2008 = 100)

                              100

                              84

                              90

                              88

                                          Πηγή:

                                       Απαντήσεις στο ερωτηματολόγιο, στατιστικές της Eurostat και άλλων πηγών που έχει στη διάθεσή της η Επιτροπή.

         3.   Όγκος και μερίδιο αγοράς των εισαγωγών από τη ΛΔΚ

               (65)

               Όπως περιγράφεται στον πίνακα 2 παρακάτω, το μερίδιο της αγοράς μειώθηκε κατά 54 % στην εξεταζόμενη περίοδο.

               (66)

               Επίσης, από την επιβολή των δασμών αντιντάμπινγκ, το 2006 και μετά, οι κινεζικές εισαγωγές μειώθηκαν σημαντικά, από 51 % που ήταν την περίοδο της αρχικής έρευνας σε 7 % και15 % κατά την ΠΕΕ. Όσον αφορά τον όγκο των εισαγωγών από τη ΛΔΚ, αυτός παρέμεινε χαμηλός κατά την εξεταζόμενη περίοδο, λόγω της εφαρμογής των μέτρων αντιντάμπινγκ. Ωστόσο, οι κινεζικές εισαγωγές συνέχισαν να αποτελούν την κύρια πηγή (μεταξύ 85 % και 95 % κατά την ΠΕΕ) των συνολικών εισαγωγών στην Ένωση, λόγω των περιορισμένων εξαγωγών LAM από άλλες τρίτες χώρες. Κατά την εξεταζόμενη περίοδο οι εισαγωγές μειώθηκαν κατά 59 %.

                  Πίνακας 2

                  Εισαγωγές από τη ΛΔΚ

                           2008

                           2009

                           2010

                           ΠΕΕ

                           Δείκτης του όγκου εισαγωγών (2008 = 100)

                           100

                           56

                           44

                           41

                           Δείκτης του μεριδίου της αγοράς των εισαγωγών (2008 = 100)

                              100

                              66

                              48

                              46

                                          Πηγή:

                                       Απαντήσεις στο ερωτηματολόγιο, στατιστικές της Eurostat και άλλων πηγών που έχει στη διάθεσή της η Επιτροπή.

         4.   Τάση των τιμών των εισαγωγών από τη ΛΔΚ και υποτιμολόγηση

   4.1.   Τάση των τιμών

               (67)

               Λόγω της έλλειψης συνεργασίας από τους κινέζους παραγωγούς-εξαγωγείς και της έλλειψης εναλλακτικών πηγών δεν ήταν δυνατόν να προσδιοριστεί ακριβής τιμή εισαγωγής. Αυτό οφείλεται, όπως εξηγείται στην αιτιολογική σκέψη 21, στο ότι οι στατιστικές κρίθηκαν ακατάλληλες, στο βαθμό που μια από τις πηγές κάλυπτε επίσης άλλες εισαγωγές, εκτός του υπό εξέταση προϊόντος, και ότι οι άλλες πηγές δεν προσφέρονταν για τη σύγκριση των τιμών εξαγωγής με αυτές του κλάδου παραγωγής της Ένωσης, στη βάση προϊόντος προς προϊόν.

               (68)

               Ωστόσο, οι άλλες εμπιστευτικές στατιστικές πηγές που είχε στη διάθεσή της η Επιτροπή κρίθηκαν κατάλληλες για τη διαπίστωση της συνολικής τάσης των τιμών εισαγωγής από τη ΛΔΚ. Η τάση των τιμών εισαγωγής δείχνει αύξηση κατά την εξεταζόμενη περίοδο.

                  Πίνακας 3

                  Τιμές εισαγωγής του υπό εξέταση προϊόντος

                           2008

                           2009

                           2010

                           ΠΕΕ

                           ΛΔΚ

                              Δείκτης

                              100

                              102

                              118

                              118

                                          Πηγή:

                                       Απαντήσεις στο ερωτηματολόγιο, στατιστικές της Eurostat και άλλων πηγών που έχει στη διάθεσή της η Επιτροπή.

         4.2.   Υποτιμολόγηση

               (69)

               Λόγω της έλλειψης συνεργασίας από τους κινέζους παραγωγούς-εξαγωγείς και της έλλειψης εναλλακτικών πηγών, ο υπολογισμός της υποτιμολόγησης, για τους λόγους που αναφέρονται στην αιτιολογική σκέψη 37, έγινε με βάση τις τιμές εξαγωγής προς τρίτες χώρες που αναφέρονταν στην αίτηση επανεξέτασης. Το επίπεδο υποτιμολόγησης που ορίστηκε ενδεικτικά ανέρχεται περίπου σε 20 %.

         5.   Όγκος εισαγωγών και μερίδιο αγοράς των εισαγωγών από άλλες τρίτες χώρες

               (70)

               Οι κύριοι παραγωγοί LAM παγκοσμίως εδρεύουν στην Ένωση και στη ΛΔΚ. Οι εισαγωγές από άλλες τρίτες χώρες, όπως η Ινδία, κρίθηκαν αμελητέες, κάτω του 1 %.

         6.   Οικονομική κατάσταση του κλάδου παραγωγής της Ένωσης

               (71)

               Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους σχετικούς οικονομικούς παράγοντες και δείκτες που έχουν επίπτωση στην κατάσταση του κλάδου παραγωγής της Ένωσης.

         6.1.   Μακροοικονομικά στοιχεία

   α)   Παραγωγή

               (72)

               Ο όγκος παραγωγής της Ένωσης παρέμεινε στα ίδια επίπεδα κατά τη διάρκεια της εξεταζόμενης περιόδου, με εξαίρεση το 2009. Η μείωση το 2009, έως ένα βαθμό λόγω της παγκόσμιας οικονομικής κρίσης, αντισταθμίστηκε από αύξηση το 2010.

               (73)

               Παρά την ύφεση στην τάση των πωλήσεων στην Ένωση, όπως εξηγείται στις αιτιολογικές σκέψεις 75 έως 77, οι παραγωγοί της Ένωσης μπόρεσαν να διατηρήσουν τα επίπεδα παραγωγής κατά την εξεταζόμενη περίοδο, αφού μπόρεσαν να αυξήσουν τις εξαγωγές τους σε αγορές τρίτων χωρών, όπως εξηγείται στην αιτιολογική σκέψη 78.

                  Πίνακας 4

                  Συνολική παραγωγή της Ένωσης

                           2008

                           2009

                           2010

                           ΠΕΕ

                           Όγκος (χίλια τεμάχια)

                           Παραγωγή

                           351 480

                           301 661

                           360 007

                           354 646

                              Δείκτης (2008 = 100)

                              100

                              86

                              102

                              101

                                          Πηγή:

                                       Απαντήσεις στο ερωτηματολόγιο.

         β)   Παραγωγική ικανότητα και χρησιμοποίησή της

               (74)

               Η παραγωγική ικανότητα παρουσίασε μικρή αύξηση λόγω των επενδύσεων σε επιπλέον ικανότητα και του εκσυγχρονισμού των παραγωγών της Ένωσης κατά την εξεταζόμενη περίοδο. Η χρησιμοποίηση της ικανότητας παρέμεινε μάλλον σταθερή, με ελαφρά μείωση το 2009. Αυτή η ελαφρά μείωση οφείλεται κυρίως στις επιπτώσεις της παγκόσμιας οικονομικής κρίσης κατά τη διάρκεια του προηγούμενου έτους.

                  Πίνακας 5

                  Παραγωγική ικανότητα και χρησιμοποίησή της

                           2008

                           2009

                           2010

                           ΠΕΕ

                           Όγκος (χίλια τεμάχια)

                           Παραγωγική ικανότητα

                           452 407

                           453 323

                           465 984

                           465 401

                              Δείκτης (2008 = 100)

                              100

                              100

                              103

                              103

                           Χρησιμοποίηση της παραγωγικής ικανότητας

                           77,7 %

                           66,5 %

                           77,3 %

                           76,2 %

                              Δείκτης (2008 = 100)

                              100

                              86

                              99

                              98

                                          Πηγή:

                                       Απαντήσεις στο ερωτηματολόγιο.

         γ)   Όγκος πωλήσεων στην Ένωση

               (75)

               Τα ακόλουθα στοιχεία αντιστοιχούν στον όγκο των πωλήσεων του κλάδου παραγωγής της Ένωσης σε ανεξάρτητους πελάτες στην αγορά της Ένωσης.

                  Πίνακας 6

                  Πωλήσεις σε μη συνδεδεμένους πελάτες

                           2008

                           2009

                           2010

                           ΠΕΕ

                           Όγκος (χίλια τεμάχια)

                           315 715

                           281 281

                           309 941

                           304 444

                              Δείκτης (2008 = 100)

                              100

                              89

                              98

                              96

                                          Πηγή:

                                       Απαντήσεις στο ερωτηματολόγιο.

               (76)

               Οι πωλήσεις στην Ένωση μειώθηκαν στην εξεταζόμενη περίοδο κατά 4 %.

               (77)

               Το 2009 οι πωλήσεις μειώθηκαν κατά 11 %. Η μείωση αυτή οφείλεται στις επιπτώσεις της παγκόσμιας οικονομικής κρίσης. Τα επόμενα έτη οι πωλήσεις ανέκαμψαν και κατά την ΠΕΕ πλησίασαν τα μεγέθη του 2008.

         δ)   Πωλήσεις σε τρίτες αγορές

               (78)

               Τα στοιχεία που ακολουθούν αντιπροσωπεύουν τον όγκο πωλήσεων του κλάδου παραγωγής της Ένωσης σε τρίτες αγορές και δείχνουν απότομη αύξηση αυτών των πωλήσεων κατά την εξεταζόμενη περίοδο.

                  Πίνακας 7

                  Πωλήσεις σε τρίτες χώρες

                           2008

                           2009

                           2010

                           ΠΕΕ

                           Όγκος (χίλια τεμάχια)

                           26 750

                           42 105

                           59 221

                           57 148

                              Δείκτης (2008 = 100)

                              100

                              157

                              221

                              214

                                          Πηγή:

                                       Απαντήσεις στο ερωτηματολόγιο.

         ε)   Μερίδιο αγοράς

               (79)

               Παρά τη μείωση των πωλήσεων στην Ένωση, το μερίδιο αγοράς του κλάδου παραγωγής της Ένωσης αυξήθηκε κατά 9 % την εξεταζόμενη περίοδο και κυμάνθηκε από 80 %-93 % κατά την ΠΕΕ. Η αύξηση του μεριδίου αγοράς στην Ένωση ήταν αποτέλεσμα της μείωσης της κατανάλωσης στην Ένωση, αλλά και της μείωσης του μεριδίου αγοράς των εισαγωγών από τη ΛΔΚ.

                  Πίνακας 8

                  Μερίδιο αγοράς της Ένωσης

                           2008

                           2009

                           2010

                           ΠΕΕ

                              Δείκτης (2008 = 100)

                              100

                              106

                              109

                              109

                                          Πηγή:

                                       Απαντήσεις στο ερωτηματολόγιο, αίτηση επανεξέτασης, στατιστικές της Eurostat και άλλων πηγών διαθέσιμων στην Επιτροπή.

         στ)   Ανάπτυξη

               (80)

               Από το 2008 μέχρι την ΠΕΕ, η κατανάλωση στην Ένωση μειώθηκε κατά 12 %. Ο όγκος πωλήσεων από τους παραγωγούς της Ένωσης στην αγορά της Ένωσης μειώθηκε κατά 4 %. Το μερίδιο αγοράς των παραγωγών της Ένωσης αυξήθηκε κατά 9 %.

         ζ)   Απασχόληση

               (81)

               Η απασχόληση στον κλάδο παραγωγής της Ένωσης μειώθηκε κατά τη διάρκεια της εξεταζόμενης περιόδου. Αυτή η μείωση συνδεόταν με τον εκσυγχρονισμό και την αυτοματοποίηση της παραγωγικής διαδικασίας στον κλάδο παραγωγής της Ένωσης.

                  Πίνακας 9

                  Απασχόληση στην Ένωση

                           2008

                           2009

                           2010

                           ΠΕΕ

                           Αριθμός απασχολουμένων

                           710

                           588

                           561

                           552

                              Δείκτης (2008 = 100)

                              100

                              83

                              79

                              78

                                          Πηγή:

                                       Απαντήσεις στο ερωτηματολόγιο.

         η)   Παραγωγικότητα

               (82)

               Η παραγωγικότητα του εργατικού δυναμικού του κλάδου παραγωγής της Ένωσης, υπολογιζόμενη ως παραγωγή ανά απασχολούμενο άτομο ετησίως, είχε θετική εξέλιξη κατά την εξεταζόμενη περίοδο και παρέμεινε σταθερή το 2010 και στην ΠΕΕ.

               (83)

               Αυτή η αύξηση της παραγωγικότητας συνδεόταν με τη διαδικασία εκσυγχρονισμού που εφαρμόστηκε, η οποία περιγράφεται στην αιτιολογική σκέψη 93.

                  Πίνακας 10

                  Παραγωγικότητα

                           2008

                           2009

                           2010

                           ΠΕΕ

                           Όγκος (χίλια τεμάχια/έτος)

                           495

                           513

                           642

                           642

                              Δείκτης (2008 = 100)

                              100

                              104

                              130

                              130

                                          Πηγή:

                                       Απαντήσεις στο ερωτηματολόγιο.

         θ)   Μέγεθος του πραγματικού περιθωρίου ντάμπινγκ και ανάκαμψη από τις επιπτώσεις προηγούμενων πρακτικών ντάμπινγκ

               (84)

               Υπενθυμίζεται ότι, λόγω των συνθηκών που περιγράφονται στις αιτιολογικές σκέψεις 19 έως 23, δεν μπορούσε να γίνει υπολογισμός του ντάμπινγκ. Ωστόσο, το ενδεχόμενο επανάληψης της πρακτικής ντάμπινγκ διαπιστώθηκε με βάση τη σύγκριση της πραγματικής τιμής, που καθορίστηκε με βάση τις μέσες τιμές πώλησης του κλάδου παραγωγής της Ένωσης, με την τιμή εξαγωγής, που καθορίστηκε με βάση τις τιμές προς τρίτες χώρες.

               (85)

               Η ανάλυση δείχνει ότι ο κλάδος παραγωγής της Ένωσης ανέκαμψε, σε μεγάλο βαθμό, λόγω της επιβολής των μέτρων κατά εισαγωγών που αποτελούν αντικείμενο ντάμπινγκ και ότι τα ισχύοντα μέτρα είναι αποτελεσματικά.

         6.2.   Μικροοικονομικά στοιχεία

   α)   Αποθέματα

               (86)

               Τα αριθμητικά στοιχεία κατωτέρω αντιστοιχούν στον όγκο των αποθεμάτων στο τέλος της κάθε περιόδου.

                  Πίνακας 11

                  Αποθέματα στο τέλος της περιόδου

                           2008

                           2009

                           2010

                           ΠΕΕ

                              Δείκτης (2008 = 100)

                              100

                              43

                              61

                              83

                                          Πηγή:

                                       Απαντήσεις στο ερωτηματολόγιο.

               (87)

               Η έρευνα έδειξε ότι τα αποθέματα του κλάδου παραγωγής της Ένωσης δεν αποτελούν κατάλληλο δείκτη για την αξιολόγηση της οικονομικής κατάστασης του κλάδου παραγωγής της Ένωσης, επειδή το μέγεθος των αποθεμάτων διαφέρει εποχιακά.

         β)   Μισθοί εργαζομένων

               (88)

               Κατά την εξεταζόμενη περίοδο ο μέσος μισθός αυξήθηκε κατά 33 % ανά εργαζόμενο.

                  Πίνακας 12

                  Μισθωτοί (κόστος ανά απασχολούμενο)

                           2008

                           2009

                           2010

                           ΠΕΕ

                              Δείκτης (2008 = 100)

                              100

                              116

                              133

                              133

                                          Πηγή:

                                       Απαντήσεις στο ερωτηματολόγιο.

         γ)   Τιμές πώλησης

               (89)

               Οι μέσες τιμές ανά μονάδα LAM στην Ένωση αυξήθηκαν ελαφρώς από το 2008 έως την ΠΕΕ. Η σχετική μείωση το 2010, συγκρινόμενη με το 2009, οφείλεται στη διακύμανση των τιμών των πρώτων υλών.

                  Πίνακας 13

                  Τιμή μονάδας στην αγορά της Ένωσης

                           2008

                           2009

                           2010

                           ΠΕΕ

                              Δείκτης (2008 = 100)

                              100

                              103

                              101

                              104

                                          Πηγή:

                                       Απαντήσεις στο ερωτηματολόγιο.

         δ)   Αποδοτικότητα

               (90)

               Τα περιθώρια της αποδοτικότητας που παρουσιάζονται κατωτέρω, έχουν καθοριστεί με βάση τα οικονομικά αποτελέσματα που πέτυχε ο κλάδος παραγωγής της Ένωσης εκφρασμένα ως ποσοστά του κύκλου εργασιών στην αγορά της Ένωσης.

                  Πίνακας 14

                  Αποδοτικότητα

                           2008

                           2009

                           2010

                           ΠΕΕ

                              Δείκτης (2008 = 100)

                              100

                              107

                              105

                              104

                                          Πηγή:

                                       Απαντήσεις στο ερωτηματολόγιο.

               (91)

               Πριν από την επιβολή των οριστικών μέτρων, το 2006, ο κλάδος παραγωγής της Ένωσης σημείωνε σοβαρές απώλειες. Από τότε και μετά, η οικονομική κατάσταση του κλάδου παραγωγής LAM βελτιώθηκε κατά την εξεταζόμενη περίοδο, ωστόσο, κατά τη διάρκεια της ΠΕΕ παρέμεινε κάτω από τον στόχο κέρδους 5 % που είχε καθοριστεί στην αρχική έρευνα.

         ε)   Επενδύσεις, απόδοση των επενδύσεων και ρευστότητα

               (92)

               Στον πίνακα που ακολουθεί εμφαίνονται οι τάσεις όσον αφορά τις επενδύσεις, την απόδοση των επενδύσεων και τη ρευστότητα.

                  Πίνακας 15

                  Επενδύσεις, απόδοση των επενδύσεων και ρευστότητα

                           2008

                           2009

                           2010

                           ΠΕΕ

                           Επενδύσεις

                              Δείκτης (2008 = 100)

                              100

                              152

                              41

                              51

                           Απόδοση των επενδύσεων

                              Δείκτης (2008 = 100)

                              100

                              111

                              109

                              108

                           Ρευστότητα

                              Δείκτης (2008 = 100)

                              100

                              291

                              247

                              236

                                          Πηγή:

                                       Απαντήσεις στο ερωτηματολόγιο.

               (93)

               Λόγω της ανάκαμψης μετά την επιβολή των μέτρων το 2006, ο κλάδος παραγωγής έκανε σημαντικές επενδύσεις στον εκσυγχρονισμό και στην επέκταση των εγκαταστάσεων παραγωγής, ιδίως το 2008 και το 2009. Η βελτίωση της αποδοτικότητας είχε αντίκτυπο στη βελτίωση της ρευστότητας.

         στ)   Ικανότητα άντλησης κεφαλαίων

               (94)

               Η έρευνα δεν κατέδειξε ιδιαίτερα προβλήματα όσον αφορά την ικανότητα άντλησης κεφαλαίων από τον κλάδο παραγωγής της Ένωσης.

         6.3.   Συμπέρασμα για την οικονομική κατάσταση του κλάδου παραγωγής της Ένωσης

               (95)

               Με βάση την προηγούμενη ανάλυση, η οικονομική κατάσταση του κλάδου παραγωγής της Ένωσης βελτιώθηκε και ο κλάδος παραγωγής παρουσιάζει βιωσιμότητα μετά την επιβολή των μέτρων το 2006. Ωστόσο, λαμβάνοντας υπόψη ότι οι προαναφερθείσες θετικές εξελίξεις σημειώθηκαν μόνο αφού είχαν επιβληθεί τα μέτρα και ότι η απασχόληση μειώνεται και η αποδοτικότητα είναι χαμηλότερη από το επίπεδο-στόχο, κρίνεται ότι η οικονομική κατάσταση του κλάδου παραγωγής παραμένει ασταθής και ευάλωτη. Επομένως, μπορεί να εξαχθεί το συμπέρασμα ότι, βάσει των πραγματικών στοιχείων, η εξάλειψη της ζημίας οφείλεται εν μέρει ή αποκλειστικά στην ύπαρξη των μέτρων.

         ΣΤ.   ΕΝΔΕΧΟΜΕΝΟ ΕΠΑΝΕΜΦΑΝΙΣΗΣ ΤΗΣ ΖΗΜΙΑΣ

               (96)

               Μετά την επιβολή των υφιστάμενων μέτρων η κατάσταση του κλάδου παραγωγής της Ένωσης βελτιώθηκε σημαντικά. Ωστόσο, τα πορίσματα της παρούσας ανάλυσης δείχνουν ότι ο κλάδος παραγωγής της Ένωσης παραμένει ασταθής και ευάλωτος.

               (97)

               Κάτω από αυτές τις συνθήκες, ενδείκνυται η διεξαγωγή ανάλυσης για το ενδεχόμενο επανάληψης της σοβαρής ζημίας, ώστε να εξεταστεί εάν –σε περίπτωση κατάργησης των μέτρων– οι προβλεπόμενες εξελίξεις όσον αφορά τους όγκους και τις τιμές των εισαγωγών καταγωγής ΛΔΚ θα επιδείνωναν περαιτέρω την τρέχουσα κατάσταση, όπως αναφέρεται αναλυτικά στις αιτιολογικές σκέψεις 98 έως 106.

               (98)

               Υπάρχουν δύο βασικοί παραγωγοί LAM παγκοσμίως — η ΛΔΚ και η Ένωση. Η Ένωση αποτελεί τη μεγαλύτερη αγορά LAM παγκοσμίως και ακολουθούν η Νότια Αφρική και η Ρωσία. Υπάρχουν μικροί παραγωγοί σε άλλες χώρες, όπως η Ινδία, αλλά αυτοί επικεντρώνονται στις εγχώριες αγορές τους. Οι ΗΠΑ και ο Καναδάς χρησιμοποιούν διαφορετικά συστήματα αρχειοθέτησης.

               (99)

               Υπενθυμίζεται ότι υπάρχει σημαντική πλεονάζουσα ικανότητα στη ΛΔΚ και ότι η παραγωγή LAM στη ΛΔΚ μπορεί εύκολα να αυξηθεί, όπως εξηγείται στις αιτιολογικές σκέψεις 45 έως 48.

               (100)

               Υπενθυμίζεται επίσης ότι η πλεονάζουσα ικανότητα που διαθέτει η ΛΔΚ αντιστοιχεί, περίπου, στην κατανάλωση της Ένωσης (βλέπε αιτιολογική σκέψη 45).

               (101)

               Διαπιστώθηκε επίσης ότι τυχόν αύξηση στην παραγωγή LAM στη ΛΔΚ αναμένεται ότι θα εξαχθεί στην Ένωση, σε περίπτωση κατάργησης των μέτρων (βλέπε αιτιολογική σκέψη 53). Αυτή η διαπίστωση βασίζεται στο γεγονός ότι η αγορά της Ένωσης παραμένει η μεγαλύτερη αγορά LAM παγκοσμίως, με σχετικά σταθερή κατανάλωση, και στο γεγονός ότι οι επικρατούσες τιμές είναι γενικά υψηλότερες στην αγορά της Ένωσης απ’ ό,τι σε άλλες αγορές εξαγωγής (βλέπε αιτιολογική σκέψη 52). Πρέπει επίσης να ληφθεί υπόψη ότι, εκτός από την Ένωση και τη ΛΔΚ, δεν υπάρχουν άλλες σημαντικές εξάγουσες χώρες που παράγουν LAM.

               (102)

               Επίσης, όπως αναφέρεται στην αιτιολογική σκέψη 41 παραπάνω, η παραγωγική ικανότητα της ΛΔΚ μπορεί να αυξηθεί εύκολα, απλώς με τη διάθεση πρόσθετου εργατικού δυναμικού. Επομένως, οι εξαγωγές της ΛΔΚ θα μπορούσαν να ανταποκριθούν σε κάθε αύξηση της κατανάλωσης στην Ένωση. Λαμβάνοντας υπόψη τη δυνητικά χαμηλή τιμή των κινεζικών εισαγωγών, όπως δείχνει η σύγκριση με τις τιμές προς τις αγορές τρίτων χωρών, και την προφανώς απεριόριστη δυνατότητα προμήθειας σε χαμηλές τιμές, ο κλάδος παραγωγής της Ένωσης είναι πολύ πιθανόν να μη μπορέσει να επωφεληθεί από τυχόν αύξηση της ζήτησης, κάτι που θα έχει ως αποτέλεσμα σημαντικές απώλειες όσον αφορά το μερίδιο αγοράς, εφόσον καταργηθούν τα μέτρα.

               (103)

               Με βάση αυτά, αναμένεται ότι κάθε μελλοντική αύξηση των εισαγωγών LAM από τη ΛΔΚ στην Ένωση θα είχε σοβαρές αρνητικές συνέπειες για τον κλάδο παραγωγής της Ένωσης. Όπως προαναφέρθηκε, σε περίπτωση κατάργησης των μέτρων, ο σημαντικός όγκος LAM από τη ΛΔΚ αναμένεται να είναι σημαντικός. Επιπλέον, οι εν λόγω εισαγωγές κατά πάσα πιθανότητα θα ασκούσαν σημαντική πίεση στις τιμές στην αγορά της Ένωσης και, κατά συνέπεια, στον κλάδο παραγωγής της Ένωσης, σύμφωνα με τα στοιχεία για το επίπεδο των τιμών στις αγορές τρίτων χωρών. Πράγματι, σύμφωνα με τα διαθέσιμα στοιχεία εκτιμάται ότι οι τρέχουσες κινεζικές τιμές είναι χαμηλότερες από αυτές της Ένωσης κατά 20 % περίπου, όπως αναφέρεται στην αιτιολογική σκέψη 69, κάτι που δείχνει ότι υπάρχει μεγάλη πιθανότητα κινεζικών εισαγωγών σε τιμές σημαντικά χαμηλότερες από αυτές της Ένωσης, εάν καταργηθούν τα μέτρα.

               (104)

               Η ελκυστικότητα της αγοράς της Ένωσης για τους κινέζους εξαγωγείς υπογραμμίζεται από τις προσπάθειες λανθασμένης ταξινόμησης για να παρακαμφτούν τα ισχύοντα μέτρα αντιντάμπινγκ (βλέπε αιτιολογική σκέψη 55).

               (105)

               Με βάση τα ανωτέρω, είναι πιθανό η λήξη των μέτρων αντιντάμπινγκ για τις εισαγωγές LAM καταγωγής ΛΔΚ να οδηγήσει σε απότομη αύξηση του όγκου των εισαγωγών στην Ένωση σε τιμές σημαντικά χαμηλότερες από τις τιμές πώλησης της Ένωσης. Αυτό θα προκαλούσε σοβαρή ζημία και θα εξουδετέρωνε τις επενδύσεις και τις προσπάθειες ανάκαμψης του κλάδου παραγωγής της Ένωσης τα τελευταία χρόνια.

               (106)

               Βάσει αυτών, συνάγεται το συμπέρασμα ότι η κατάργηση των υφιστάμενων μέτρων για τις εισαγωγές καταγωγής ΛΔΚ θα οδηγήσει κατά πάσα πιθανότητα στην επανάληψη της ζημίας για τον κλάδο παραγωγής της Ένωσης.

         Ζ.   ΣΥΜΦΕΡΟΝ ΤΗΣ ΕΝΩΣΗΣ

   1.   Προκαταρκτική παρατήρηση

               (107)

               Σύμφωνα με το άρθρο 21 του βασικού κανονισμού, εξετάστηκε αν η διατήρηση των ισχυόντων μέτρων αντιντάμπινγκ θα ήταν αντίθετη προς τα συμφέροντα της Ένωσης συνολικά.

               (108)

               Ο καθορισμός του συμφέροντος της Ένωσης βασίστηκε στην εκτίμηση όλων των επιμέρους συμφερόντων, δηλαδή των συμφερόντων του κλάδου παραγωγής της Ένωσης, των εισαγωγέων και των χρηστών.

               (109)

               Στην αρχική έρευνα είχε θεωρηθεί ότι η θέσπιση μέτρων δεν αντίκειτο στο συμφέρον της Ένωσης. Επιπλέον, η παρούσα έρευνα είναι έρευνα επανεξέτασης λόγω της επικείμενης λήξης της ισχύος των ισχυόντων μέτρων, δηλαδή ανάλυση μιας κατάστασης στην οποία εφαρμόζονται ήδη μέτρα αντιντάμπινγκ.

               (110)

               Βάσει αυτών, εξετάστηκε επίσης κατά πόσον, παρά τα συμπεράσματα σχετικά με την πιθανότητα επανάληψης του ντάμπινγκ και της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση των μέτρων στην παρούσα περίπτωση αντίκειται στο συμφέρον της Ένωσης.

         2.   Συμφέρον του κλάδου παραγωγής της Ένωσης

               (111)

               Η συνέχιση της εφαρμογής των μέτρων αντιντάμπινγκ στις εισαγωγές από την εξεταζόμενη χώρα θα αύξανε την πιθανότητα να επιτύχει ο κλάδος παραγωγής της Ένωσης ένα εύλογο επίπεδο κερδοφορίας, διότι θα συνέβαλε στην αποτροπή του εξοστρακισμού του κλάδου παραγωγής της Ένωσης από την αγορά λόγω των μεγάλων ποσοτήτων εισαγωγών από τη ΛΔΚ.

               (112)

               Πράγματι, είναι εμφανής η πιθανότητα να υπάρξει επανάληψη του ζημιογόνου ντάμπινγκ σε σημαντικές ποσότητες, κάτι που ο ενωσιακός κλάδος παραγωγής δεν θα μπορέσει να αντιμετωπίσει. Κατά συνέπεια, ο ενωσιακός κλάδος παραγωγής θα συνεχίσει να ωφελείται από τη διατήρηση των ισχυόντων μέτρων αντιντάμπινγκ.

               (113)

               Ομοίως, συνάγεται το συμπέρασμα ότι η διατήρηση των μέτρων αντιντάμπινγκ κατά της ΛΔΚ συμφέρει εμφανώς τον κλάδο παραγωγής της Ένωσης.

         3.   Τα συμφέροντα των εισαγωγέων και των χρηστών

               (114)

               Όπως προαναφέρθηκε, κανείς από τους γνωστούς μη συνδεδεμένους εισαγωγείς δεν απάντησε στο ερωτηματολόγιο. Οι εισαγωγείς LAM είναι, κανονικά, και χρήστες του υπό εξέταση προϊόντος, αφού το χρησιμοποιούν για την παραγωγή φακέλων με μοχλίσκο («LAF»).

               (115)

               Πολλοί χρήστες, δηλαδή παραγωγοί LAF, παρουσιάστηκαν κατά την έρευνα. Μόνο ένας χρήστης απάντησε στο ερωτηματολόγιο, κάτι που, δεδομένης της ποιότητας των υποβληθέντων στοιχείων, μόνο έως ένα βαθμό μπόρεσε να επαληθευθεί κατά την επίσκεψη επαλήθευσης.

               (116)

               Ο χρήστης στον οποίο έγινε επαλήθευση ζήτησε να επιβληθούν μέτρα αντιντάμπινγκ και σε εισαγωγές LAF από τη ΛΔΚ. Ωστόσο, αυτά τα αιτήματα δεν συνοδεύθηκαν από αποδεικτικά στοιχεία.

               (117)

               Δύο χρήστες εξέφρασαν την αντίθεσή τους με τη συνέχιση των μέτρων. Ωστόσο, οι ισχυρισμοί τους δεν τεκμηριώθηκαν.

               (118)

               Από την άλλη, η ανάλυση έδειξε ότι, σε περίπτωση που οι Κινέζοι καταστούν οι αποκλειστικοί προμηθευτές LAM εφόσον καταργηθούν τα μέτρα, η θέση των παραγωγών LAF επίσης θα τίθετο σε κίνδυνο, λόγω της απουσίας ανταγωνισμού στην παγκόσμια αγορά LAM. Επομένως, κρίθηκε ότι τα ισχύοντα μέτρα συμβάλλουν στην ποικιλία των προμηθειών και στον ανταγωνισμό στην παγκόσμια αγορά LAM, κάτι που αναμφισβήτητα είναι προς όφελος των χρηστών.

               (119)

               Άλλοι τρεις χρήστες που χρησιμοποιούν LAM που παράγονται στην Ένωση τήρησαν ουδέτερη στάση και ένας από αυτούς εκφράστηκε υπέρ της συνέχισης των μέτρων.

               (120)

               Δεδομένου ότι το κόστος LAM αντιστοιχεί σε ελάχιστο ποσοστό της λιανικής τιμής LAF, τα μέτρα δεν έχουν, πρακτικά, επίδραση στην τιμή του τελικού προϊόντος (LAF) και, επομένως, κανένα αντίκτυπο για τους τελικούς καταναλωτές.

         4.   Συμπέρασμα σχετικά με το συμφέρον της Ένωσης

               (121)

               Λαμβάνοντας υπόψη όλους τους προαναφερόμενους παράγοντες, συνάγεται το συμπέρασμα ότι δεν υπάρχουν επιτακτικοί λόγοι που να αντιβαίνουν στη διατήρηση των ισχυόντων μέτρων αντιντάμπινγκ.

         Η.   ΜΕΤΡΑ ΑΝΤΙΝΤΑΜΠΙΝΓΚ

               (122)

               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να προταθεί η διατήρηση των υφιστάμενων μέτρων. Επίσης, τους δόθηκε προθεσμία εντός της οποίας θα μπορούσαν να υποβάλουν τις παρατηρήσεις τους μετά την εν λόγω κοινοποίηση. Οι παρατηρήσεις και τα σχόλια αναλύθηκαν, αλλά δεν οδήγησαν σε μεταβολή των ουσιωδών πραγματικών περιστατικών και του σκεπτικού βάσει των οποίων αποφασίστηκε η διατήρηση των ισχυόντων μέτρων αντιντάμπινγκ.

               (123)

               Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές αψιδοειδών μηχανισμών με μοχλίσκο καταγωγής ΛΔΚ θα πρέπει να διατηρηθούν.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται οριστικός δασμός αντιντάμπινγκ στις εισαγωγές αψιδοειδών μηχανισμών με μοχλίσκο που χρησιμοποιούνται γενικά για την ταξινόμηση φύλλων χαρτιού και εγγράφων σε κλασέρ ή φακέλους που υπάγονται στον κωδικό ΣΟ ex 8305 10 00 (κωδικός Taric 8305100050), καταγωγής Λαϊκής Δημοκρατίας της Κίνας. Αυτοί οι αψιδοειδείς μηχανισμοί με μοχλίσκο αποτελούνται από αψιδοειδή ενισχυμένα μεταλλικά στοιχεία (συνήθως δύο) σε σταθερή βάση με τουλάχιστον έναν μοχλό ανοίγματος που καθιστά δυνατή την εισαγωγή και την ταξινόμηση σελίδων και άλλων εγγράφων.
   2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή «ελεύθερο στα σύνορα της Ένωσης», πριν από την καταβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που παρατίθενται κατωτέρω, καθορίζεται ως εξής:

               Κατασκευαστής

               Δασμός αντιντάμπινγκ

               Πρόσθετος κωδικός Taric

               Dongguan Nanzha Leco Stationary
               The First Industrial Camp, Nanzha, Humen, Dongguan, Κίνα

               27,1 %

               A729

               Όλες οι άλλες εταιρείες

               47,4 %

               A999

         3.   Εκτός αν άλλως ορίζεται, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Αυγούστου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 343 της 22.12.2009, σ. 51.

      (2)  ΕΕ L 205 της 27.7.2006, σ. 1.

      (3)  ΕΕ C 5 της 8.1.2011, σ. 11.

      (4)  ΕΕ C 217 της 23.7.2011, σ. 35.


title: Εκτελεστικός κανονισμός (ΕΕ) αριθ. 12/2012 της Επιτροπής, της 10ης Ιανουαρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               11.1.2012

               EL

               Επίσημη Εφημερίδα της Ευρωπαϊκής Ένωσης

               L 7/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 12/2012 ΤΗΣ ΕΠΙΤΡΟΠΉΣ
   της 10ης Ιανουαρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  61,0

                  TN

                  101,1

                  TR

                  107,6

                  ZZ

                  89,9

                  0707 00 05

                  EG

                  182,1

                  TR

                  156,6

                  ZZ

                  169,4

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  64,4

                  TR

                  145,3

                  ZZ

                  104,9

                  0805 10 20

                  EG

                  70,2

                  MA

                  59,3

                  TR

                  75,5

                  ZZ

                  68,3

                  0805 20 10

                  MA

                  73,1

                  ZZ

                  73,1

                  0805 20 30, 0805 20 50, 0805 20 70, 0805 20 90

                  IL

                  70,8

                  MA

                  62,0

                  TR

                  79,5

                  ZZ

                  70,8

                  0805 50 10

                  MA

                  126,4

                  TR

                  59,3

                  ZZ

                  92,9

                  0808 10 80

                  CA

                  125,9

                  US

                  111,1

                  ZA

                  128,3

                  ZZ

                  121,8

                  0808 30 90

                  CN

                  42,7

                  US

                  116,7

                  ZZ

                  79,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/173 της Επιτροπής, της 1ης Φεβρουαρίου 2017, για την τροποποίηση του κανονισμού (ΕΚ) αριθ. 1292/2008 και του εκτελεστικού κανονισμού (ΕΕ) αριθ. 887/2011 όσον αφορά την επωνυμία του κατόχου της άδειας κυκλοφορίας των Bacillus amyloliquefaciens CECT 5940 και Enterococcus faecium CECT 4515 (Κείμενο που παρουσιάζει ενδιαφέρον για τον ΕΟΧ )

text:
               2.2.2017

               EL

               Επίσημη Εφημερίδα της Ευρωπαϊκής Ένωσης

               L 28/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/173 ΤΗΣ ΕΠΙΤΡΟΠΉΣ
   της 1ης Φεβρουαρίου 2017
   για την τροποποίηση του κανονισμού (ΕΚ) αριθ. 1292/2008 και του εκτελεστικού κανονισμού (ΕΕ) αριθ. 887/2011 όσον αφορά την επωνυμία του κατόχου της άδειας κυκλοφορίας των Bacillus amyloliquefaciens CECT 5940 και Enterococcus faecium CECT 4515
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η εταιρεία Norel SA υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την οποία προτείνεται η αλλαγή της επωνυμίας του κατόχου της άδειας κυκλοφορίας όσον αφορά τον κανονισμό (ΕΚ) αριθ. 1292/2008 της Επιτροπής (2) και τον εκτελεστικό κανονισμό (ΕΕ) αριθ. 887/2011 της Επιτροπής (3).

               (2)

               Ο αιτών ισχυρίζεται ότι η εταιρεία Evonik Nutrition & Care GmbH έχει λάβει από τη Norel SA τα δικαιώματα εμπορίας για τις πρόσθετες ύλες ζωοτροφών Bacillus amyloliquefaciens CECT 5940 και Enterococcus faecium CECT 4515 με ισχύ από την 4η Ιουλίου 2016. Ο αιτών έχει υποβάλει σχετικά στοιχεία που υποστηρίζουν το αίτημά του.

               (3)

               Η προτεινόμενη τροποποίηση του κατόχου της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.

               (4)

               Για να μπορέσει η εταιρεία Evonik Nutrition & Care GmbH να εκμεταλλευτεί τα δικαιώματα εμπορίας του προϊόντος, είναι αναγκαίο να τροποποιηθούν οι όροι των αντίστοιχων αδειοδοτήσεων.

               (5)

               Ως εκ τούτου, ο κανονισμός (ΕΚ) αριθ. 1292/2008 και ο εκτελεστικός κανονισμός (ΕΕ) αριθ. 887/2011 θα πρέπει να τροποποιηθούν αναλόγως.

               (6)

               Επειδή δεν είναι αναγκαία η άμεση εφαρμογή, για λόγους ασφάλειας, των τροποποιήσεων που επιφέρει ο παρών κανονισμός στον κανονισμό (ΕΚ) αριθ. 1292/2008 και στον εκτελεστικό κανονισμό (ΕΕ) αριθ. 887/2011, είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 1292/2008
   Στη στήλη 2 του παραρτήματος του κανονισμού (ΕΚ) αριθ. 1292/2008, οι λέξεις «Norel SA» αντικαθίστανται από τις λέξεις «Evonik Nutrition & Care GmbH».
   Άρθρο 2
   Τροποποίηση του εκτελεστικού κανονισμού (ΕΕ) αριθ. 887/2011
   Ο εκτελεστικός κανονισμός (ΕΕ) αριθ. 887/2011 τροποποιείται ως εξής:

               α)

               στον τίτλο, οι λέξεις «Norel SA» αντικαθίστανται από τις λέξεις «Evonik Nutrition & Care GmbH»·

               β)

               στη στήλη 2 του παραρτήματος, οι λέξεις «Norel SA» αντικαθίστανται από τις λέξεις «Evonik Nutrition & Care GmbH».

         Άρθρο 3
   Μεταβατικά μέτρα
   Τα υπάρχοντα αποθέματα των πρόσθετων υλών που είναι σύμφωνα με τις διατάξεις οι οποίες ίσχυαν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 1292/2008 της Επιτροπής, της 18ης Δεκεμβρίου 2008, σχετικά με την έγκριση του Bacillus amyloliquefaciens CECT 5940 (Ecobiol και Ecobiol plus) ως πρόσθετης ύλης ζωοτροφών (ΕΕ L 340 της 19.12.2008, σ. 36).

      (3)  Εκτελεστικός κανονισμός (ΕΕ) αριθ. 887/2011 της Επιτροπής, της 5ης Σεπτεμβρίου 2011, για τη χορήγηση άδειας στο παρασκεύασμα Enterococcus faecium CECT 4515 ως πρόσθετη ύλη ζωοτροφών για τα κοτόπουλα προς πάχυνση (κάτοχος της άδειας είναι η εταιρεία: Norel S.A) (ΕΕ L 229 της 6.9.2011, σ. 7).


title: Εκτελεστικός κανονισμός (ΕΕ) αριθ. 706/2014 της Επιτροπής, της 25ης Ιουνίου 2014 , για την τροποποίηση του κανονισμού (ΕΚ) αριθ. 972/2006 όσον αφορά τους εισαγωγικούς δασμούς που εφαρμόζονται στο ρύζι Basmati

text:
               26.6.2014

               EL

               Επίσημη Εφημερίδα της Ευρωπαϊκής Ένωσης

               L 186/54

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 706/2014 ΤΗΣ ΕΠΙΤΡΟΠΉΣ
   της 25ης Ιουνίου 2014
   για την τροποποίηση του κανονισμού (ΕΚ) αριθ. 972/2006 όσον αφορά τους εισαγωγικούς δασμούς που εφαρμόζονται στο ρύζι Basmati
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο α),
   Εκτιμώντας τα ακόλουθα:

               (1)

               Δυνάμει της συμφωνίας μεταξύ της Ευρωπαϊκής Ένωσης και της Ινδίας (2) σχετικά με το ρύζι, η οποία εγκρίθηκε με την απόφαση 2004/617/ΕΚ του Συμβουλίου (3), στις εισαγωγές αποφλοιωμένου ρυζιού ορισμένων ποικιλιών Basmati, καταγωγής Ινδίας, εφαρμόζεται μηδενικός δασμός.

               (2)

               Δυνάμει της συμφωνίας μεταξύ της Ευρωπαϊκής Ένωσης και του Πακιστάν (4) σχετικά με το ρύζι, η οποία εγκρίθηκε με την απόφαση 2004/618/ΕΚ του Συμβουλίου (5), στις εισαγωγές αποφλοιωμένου ρυζιού ορισμένων ποικιλιών Basmati, καταγωγής Πακιστάν, εφαρμόζεται μηδενικός δασμός.

               (3)

               Για την εφαρμογή των εν λόγω συμφωνιών, το άρθρο 138 του κανονισμού (ΕΚ) αριθ. 1234/2007 του Συμβουλίου (6) προβλέπει ότι στις ποικιλίες αποφλοιωμένου ρυζιού Basmati που καλύπτονται από τις συμφωνίες αυτές πρέπει να ισχύει μηδενικός εισαγωγικός δασμός, υπό τους όρους που καθορίζει η Επιτροπή. Οι όροι αυτοί έχουν θεσπιστεί με τον κανονισμό (ΕΚ) αριθ. 972/2006 της Επιτροπής (7).

               (4)

               Ο κανονισμός (ΕΕ) αριθ. 1308/2013, που καταργεί και αντικαθιστά τον κανονισμό (ΕΚ) αριθ. 1234/2007, δεν περιλαμβάνει καμία διάταξη ανάλογη με το άρθρο 138 του κανονισμού (ΕΚ) αριθ. 1234/2007. Όσον αφορά τους εισαγωγικούς δασμούς, το άρθρο 183 του κανονισμού (ΕΕ) αριθ. 1308/2013 παρέχει την εξουσία στην Επιτροπή να εκδίδει εκτελεστικές πράξεις για τον καθορισμό του επιπέδου του εφαρμοζόμενου εισαγωγικού δασμού σύμφωνα με τους κανόνες που έχουν καθοριστεί, μεταξύ άλλων, σε διεθνή συμφωνία, η οποία έχει συναφθεί σύμφωνα με τη Συνθήκη για τη λειτουργία της Ευρωπαϊκής Ένωσης.

               (5)

               Για να εξακολουθήσει η τήρηση της συμφωνίας μεταξύ της Ένωσης και της Ινδίας και της συμφωνίας μεταξύ της Ένωσης και του Πακιστάν, πρέπει να προβλεφθεί στον κανονισμό (ΕΚ) αριθ. 972/2006 ότι στις ποικιλίες αποφλοιωμένου ρυζιού Basmati που καλύπτονται από τις συμφωνίες αυτές ισχύει μηδενικός εισαγωγικός δασμός, υπό τους όρους που καθορίζονται στον εν λόγω κανονισμό.

               (6)

               Ο κανονισμός (ΕΚ) αριθ. 972/2006 θα πρέπει, ως εκ τούτου, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 του κανονισμού (ΕΚ) αριθ. 972/2006 αντικαθίσταται από το ακόλουθο κείμενο:

      «Άρθρο 1
      Ο παρών κανονισμός ισχύει για την εισαγωγή αποφλοιωμένου ρυζιού Basmati των κωδικών ΣΟ 1006 20 17 και ΣΟ 1006 20 98, των εξής ποικιλιών:

                  —

                  Basmati 217

                  —

                  Basmati 370

                  —

                  Basmati 386

                  —

                  Kernel (Basmati)

                  —

                  Pusa Basmati

                  —

                  Ranbir Basmati

                  —

                  Super Basmati

                  —

                  Taraori Basmati (HBC-19)

                  —

                  Type-3 (Dehradun)

            Κατά παρέκκλιση του εισαγωγικού δασμού που καθορίζεται στο κοινό δασμολόγιο, ο εισαγωγικός δασμός για το αποφλοιωμένο ρύζι Basmati των ποικιλιών που αναφέρονται στην πρώτη παράγραφο είναι μηδενικός, υπό τους όρους που καθορίζονται με τον παρόντα κανονισμό.».

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ινδίας σύμφωνα με το άρθρο XXVIII της συμφωνίας δασμών και εμπορίου (ΓΣΔΕ) του 1994 για την τροποποίηση των παραχωρήσεων όσον αφορά το ρύζι που προβλέπονται στον πίνακα CXL της ΕΚ, ο οποίος προσαρτάται στην ΓΣΔΕ 1994 (ΕΕ L 279 της 28.8.2004, σ. 19).

      (3)  Απόφαση 2004/617/ΕΚ του Συμβουλίου, της 11ης Αυγούστου 2004, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ινδίας σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι που προβλέπονται στον πίνακα CXL της ΕΚ, ο οποίος προσαρτάται στη ΓΣΔΕ 1994 (ΕΕ L 279 της 28.8.2004, σ. 17).

      (4)  Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι που προβλέπονται στον πίνακα CXL της ΕΚ, ο οποίος προσαρτάται στην ΓΣΔΕ 1994 (ΕΕ L 279 της 28.8.2004, σ. 25).

      (5)  Απόφαση 2004/618/ΕΚ του Συμβουλίου, της 11ης Αυγούστου 2004, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Πακιστάν σύμφωνα με το άρθρο XXVIII της ΓΣΔΕ 1994 για την τροποποίηση των παραχωρήσεων όσον αφορά το ρύζι που προβλέπονται στον πίνακα CXL της ΕΚ, ο οποίος προσαρτάται στη ΓΣΔΕ 1994 (ΕΕ L 279 της 28.8.2004, σ. 23).

      (6)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Eνιαίος κανονισμός ΚΟΑ») (ΕΕ L 299 της 16.11.2007, σ. 1).

      (7)  Κανονισμός (ΕΚ) αριθ. 972/2006 της Επιτροπής, της 29ης Ιουνίου 2006, με τον οποίο καθορίζονται ειδικοί κανόνες που έχουν εφαρμογή κατά τις εισαγωγές ρυζιού Basmati και ένα μεταβατικό σύστημα ελέγχου για τον προσδιορισμό της καταγωγής του (ΕΕ L 176 της 30.6.2006, σ. 53).


title: Εκτελεστικός κανονισμός (ΕΕ) αριθ. 341/2011 της Επιτροπής, της 7ης Απριλίου 2011 , σχετικά με τον μη καθορισμό ελάχιστης τιμής πώλησης αποκορυφωμένου γάλακτος σε σκόνη για τον δέκατο ένατο επιμέρους διαγωνισμό που διεξάγεται στο πλαίσιο του διαγωνισμού ο οποίος προκηρύχθηκε με τον κανονισμό (ΕΕ) αριθ. 447/2010

text:
               8.4.2011

               EL

               Επίσημη Εφημερίδα της Ευρωπαϊκής Ένωσης

               L 94/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 341/2011 ΤΗΣ ΕΠΙΤΡΟΠΉΣ
   της 7ης Απριλίου 2011
   σχετικά με τον μη καθορισμό ελάχιστης τιμής πώλησης αποκορυφωμένου γάλακτος σε σκόνη για τον δέκατο ένατο επιμέρους διαγωνισμό που διεξάγεται στο πλαίσιο του διαγωνισμού ο οποίος προκηρύχθηκε με τον κανονισμό (ΕΕ) αριθ. 447/2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 στοιχείο ι), σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 447/2010 της Επιτροπής (2) προκηρύχθηκε διαγωνισμός για την πώληση αποκορυφωμένου γάλακτος σε σκόνη σύμφωνα με τους όρους που προβλέπονται για τον σκοπό αυτό στον κανονισμό (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (3).

               (2)

               Λαμβάνοντας υπόψη τις προσφορές που έχουν παραληφθεί για κάθε επιμέρους διαγωνισμό, πρέπει να καθορισθεί από την Επιτροπή ελάχιστη τιμή πώλησης ή να αποφασισθεί να μην καθορισθεί ελάχιστη τιμή πώλησης σύμφωνα με το άρθρο 46 σημείο 1 του κανονισμού (ΕΕ) αριθ. 1272/2009.

               (3)

               Λαμβάνοντας υπόψη τις προσφορές που έχουν παραληφθεί για τον δέκατο ένατο επιμέρους διαγωνισμό, δεν πρέπει να καθορισθεί ελάχιστη τιμή πώλησης.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τον δέκατο ένατο επιμέρους διαγωνισμό για την πώληση αποκορυφωμένου γάλακτος σε σκόνη στο πλαίσιο του διαγωνισμού που προκηρύχθηκε με τον κανονισμό (ΕΕ) αριθ. 447/2010, για τον οποίο η προθεσμία υποβολής προσφορών έληξε στις 5 Απριλίου 2011, δεν καθορίζεται ελάχιστη τιμή πώλησης αποκορυφωμένου γάλακτος σε σκόνη.
   Άρθρο 2
   Ο παρών κανονισμός αρχίζει να ισχύει στις 8 Απριλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Απριλίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 126 της 22.5.2010, σ. 19.

      (3)  ΕΕ L 349 της 29.12.2009, σ. 1.